

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, e-pasts: [pasts@livani.lv](mailto:pasts@livani.lv)

**Līvānu novada pašvaldības domes \_\_.12.2024 saistošo noteikumu Nr. \_\_\_**

**“Līvānu novada pašvaldības līdzdalības budžeta nolikums”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības  pamatojums | * 1. Saistošo noteikumu mērķis ir veicināt Līvānu novada pašvaldības (turpmāk – pašvaldība) administratīvās teritorijas iedzīvotāju iesaisti teritorijas attīstības jautājumu izlemšanā un īstenot sabiedrības ierosinātos pašvaldības teritorijas attīstības projektus, lai izpildītu pašvaldības autonomās funkcijas un brīvprātīgās iniciatīvas, nodrošinot sabiedrības iesaisti pašvaldības lēmumu pieņemšanas procesos, un veicināt sabiedrības iespēju tiešā veidā ieteikt konkrētas novada infrastruktūras attīstības vajadzības un citas sabiedrībai aktuālas iniciatīvas, ko īstenos pašvaldība.   2. Problēmas raksturojums, kuras risināšanai nepieciešami saistošie noteikumi – līdzdalības budžeta nolikums nepieciešams, lai sniegtu iespēju iedzīvotājiem noteikt, kā tiek iztērēta daļa no pašvaldības budžeta līdzekļiem.   3. Pastāvošais tiesiskais regulējums – Pašvaldību likuma 59., 60., 61., 62. pants un likuma Pārejas noteikumu 7. pants, kas pašvaldībām uzliek par pienākumu gadskārtējā budžetā paredzēt finansējumu līdzdalības budžeta ieviešanai līdz 2025. gadam.   4. Pamatojoties uz Pašvaldību likuma 61. pantu, pašvaldībām jāizstrādā līdzdalības budžeta nolikums, kas jāizdod saistošo noteikumu veidā. |
| 2. Fiskālā ietekme uz pašvaldības budžetu | * 1. Pašvaldību likuma 59. panta otrā daļa nosaka, ka gadskārtējā pašvaldības budžetā, sākot ar 2025. gadu, jāparedz finansējums līdzdalības budžetam vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem.   2. Konkrētajā gadā līdzdalības budžeta projektu realizācijai pieejamais finansējums tiek noteikts Pašvaldības budžetā.   3. Viena projekta realizācijai piešķir ne vairāk kā pusi no gadā atvēlētās summas. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi  pašvaldības teritorijā, kā arī plānotā regulējuma ietekme uz konkurenci | * 1. Saistošo noteikumu pieņemšana labvēlīgi ietekmēs apkārtējo vidi, jo tiesiskais regulējums attiecināms uz sabiedrībai pieejamu publisku ārtelpu – tiks īstenoti projekti, kas virzīti uz teritorijas sakopšanu, jaunu vides objektu izveidošanu, atpūtas vietu iekārtošanu, sporta un aktīvās atpūtas infrastruktūras izveidošanu plašu sabiedrības grupu interesēm.   2. Veiktās pārmaiņas pozitīvi ietekmēs cilvēku veselību un drošību, jo veiktās darbības tiks īstenotas atbilstoši būvniecību regulējošajiem normatīvajiem aktiem un tās veicinās pilsētvides labiekārtošanu atbilstoši cilvēku vajadzībām un interesēm, ņemot vērā arī drošības aspektu.   3. Tiks sakārtotas publiski pieejamas teritorijas, kas var atstāt pozitīvu ietekmi uz blakus esošajām uzņēmējdarbības teritorijām, veicinot pozitīvu ietekmi uz uzņēmējdarbības vidi.   4. Nav konstatējama ierobežojoša ietekme uz tirgu un atbilstību brīvai un godīgai konkurencei, jo līdzdalības budžetā apstiprinātās projektu idejas realizēs pašvaldība, ievērojot normatīvo aktu prasības attiecībā uz publiskā iepirkuma regulējumu. |
| 4. Ietekme uz administratīvajām procedūrām un to izmaksām | * 1. Galvenie procedūras posmi privātpersonām un nevalstiskajām organizācijām veicamās darbības noteiktas saistošajos noteikumos.   2. Visas izmaksas, kas saistītas ar projekta pieteikuma sagatavošanu un iesniegšanu, sedz iesniedzējs.   3. Noteikumi paredz, ka konkursā iesniegtos projektus izskata konkursa vērtēšanas komisija.   4. Konsultācijas par projektu iesniegšanu sniedz Līvānu novada Centrālā pārvalde. Projektu īstenošanu veic pašvaldība.   5. Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | * 1. Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | * 1. Saistošo noteikumu izpilde tiks nodrošināta, ņemot vērā pašvaldības budžetā šim mērķim paredzētos līdzekļus.   2. Konkursa rīkošanu, projektu pieteikumu pieņemšanu un konsultācijas projektu iesniedzējiem nodrošinās Līvānu novada Centrālā pārvalde.   3. Iesniegto projektu vērtēšanu veiks konkursa vērtēšanas komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | * 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošajiem normatīvajiem aktiem. |
| 8. Izstrādes gaitā veiktās konsultācijas ar privātpersonām un institūcijām | * 1. Ievērojot Pašvaldību likuma 46.panta trešo daļu saistošo noteikumu projekts publicējams pašvaldības mājaslapā sabiedrības viedokļa noskaidrošanai. |

Līvānu novada pašvaldības domes priekšsēdētājs A. Vaivods